גביון

[שמאל|ממוזער|250px|[פלג (גוף מים)|פלג מתועל באמצעות גביונים]]
[ממוזער|250x250 פיקסלים|[תותח חוסה מאחורי גביונים, ציור משנת 1588]]
**גביון** (מאיטלקית: **gabbione**; "כלוב גדול"; מכונה גם **שכפ"ץ אבנים**) הוא כלוב, צילינדר או קופסה הממולא בסלעים, בטון, חול או אדמה בו נעשה שימוש לצרכים שונים בהנדסה אזרחית, בבניית כבישים, באחזור קרקע, בעיצוב נוף ובמשימות צבאיות.

השימוש המתועד בגביונים החל במצרים העתיקה. עד שלהי המאה ה-19 חומר הגלם ששימש לבניית גביונים היה צמחי, מה שהגביל את משך השימוש של גביונים. בשנת 1879 החל השימוש בגביונים מבוססי רשתות תיל.

## שימושים בהנדסה אזרחית
גביונים משמשים בהנדסה אזרחית למטרות שונות, בהן ייצוב קווי חוף וגדות נהר כנגד סחיפה, כקיר תומך, כ, כמחסום מפני שיטפונות, כקירות סכר ועוד.

שני תתי-סוגים של גביון בהם נעשה שימוש רב הם **באסטיון**, שהוא גביון אשר תוכו מצופה בממברנה העשויה, בדרך כלל, מבד מסוג  אשר מאפשרת מילוי באמצעות חומר גרגירי כמו חול או אדמה ו**מזרן**, שהוא גביון שטוח ונמוך שנועד לשמור על משטחים (כמו קרקעית נהר) מסחיפה.

במצרים העתיקה שימשו גביונים עשויים דום וקנה מצוי ממולאים בסלעים להתמודדות עם שיטפונות שפקדו את הנילוס וכן לבניית תעלות השקיה; ביפן במאה ה-16 שימשו גביונים עשויי חזרן ממולאים בסלעים להגנה על גדות הנהרות.

בסביבות שנת 1879 החלה החברה האיטלקית Maccaferri לייצר ולהשתמש בגביונים עשויים רשתות תיל, מה שנחשב לגרסה המודרנית הראשונה של גביונים.

באדריכלות, גביונים יכולים לשמש לחיפוי בחזית המבנה. באדריכלות נוף גביונים משמשים לרוב כאלמנט עיצובי. בספרייה הלאומית של ישראל נעשה שימוש בגביונים למטרות מיזוג אוויר.

### גביונים מול בטון
גביונים יכולים לשמש כתחליף לבטון מזוין, אך קיימים כמה הבדלים בולטים:
* במילוי גביונים ניתן לעשות שימוש במגוון רחב של חומרי גלם. כתוצאה מכך, עלות השימוש בגביונים קטנה בשליש עד שני שלישים מעלות השימוש בבטון; ההבדל תלוי במקומיות חומר המילוי. שימוש בחומר שנכרה באזור המבנה מצמצם את עלויות ההובלה והחומר כמעט לחלוטין.
* גביונים חדירים יותר למים, מה שמשפר את פיזור הלחץ ההידרוסטטי במבנים עשויי גביונים.
* לגביונים גמישות רבה בהרבה מלבטון.
* משך השימוש של גביונים משתנה, אך לרוב קצר מזה של בטון.
* בנייה באמצעות גביונים מצמצמת את פליטת הפחמן הדו-חמצני ביחס לבנייה זהה באמצעות בטון מזוין.

## שימושים בהנדסה צבאית
גביונים משמשים בהנדסה צבאית  להקמת ביצורים. עד המאה ה-19 נעשה שימוש בגביונים קלועים וממולאים באדמה להגנה על עמדות תותחים וכן על פלסים. בעקבות מחסור בעצים במהלך מלחמת קרים החל שימוש בגביונים מברזל לצורך זה. בשלהי שנות ה-80 של המאה ה-20 המציא היזם האנגלי  גביונים הכוללים כיסוי בד הנפרסים בקלות, בהם נעשה שימוש רב בהקמת מחנות ארעיים, ומכונים באסטיוני הסקו (Hesco bastion).

לגביונים יתרון על שקי חול כאמצעי להקמת ביצורים כיוון שקל למלאם באמצעות כלי ציוד מכני הנדסי.

## גלריה

קובץ:NLI Gabion 3.jpg|גביון המשמש חלק ממערכת מיזוג אוויר בספרייה הלאומית, ישראל
קובץ:Ktová, stavba obchvatu, 2021 (13).jpg|גביונים משמשים כקירות תומכים לגשר בצ'כיה
קובץ:Defense.gov photo essay 101226-A-7213S-191.jpg|מהנדסים צבאיים מצי ארצות הברית ממלאים גביוני "הסקו" באפגניסטן, 2010
קובץ:Parc des Alisiers est à Antony dans les Hauts-de-Seine le 29 août 2017 - 15.jpg|גביון כאלמנט דקורטיבי בספסל, צרפת
קובץ:Confederate Trenches. Fascine Trench Breastworks, Petersburg, Va. - NARA - 524792.jpg|חפיר נתמך בגביונים שבנו חיילי צבא הקונפדרציה בווירג'יניה במהלך מלחמת האזרחים האמריקנית
קובץ:Połczyn-Zdrój - stopień wodny na Wogrze.JPG|סכר קטן בנוי מגביונים בפולין
קובץ:The British Army Before the First World War Q69813.jpg|חיילי חיל ההנדסה המלכותי קולעים גביונים
קובץ:Tel Saki, Altos del Golán, 2017 16.jpg|גביונים ממולאים בבזלת בכניסה לבונקר, תל סאקי, רמת הגולן


## קישורים חיצוניים
* 

## הערות שוליים

קטגוריה:אחזור קרקע
קטגוריה:בנייה
קטגוריה:אלמנטים אדריכליים
קטגוריה:אמצעי ביצור